حين تدخل في المافيا وتفكر في الخروج حينها سيتم قتلك وكذلك في الاسلام
أهلًا بك..  أولًا: دعنا نتفق أن تصرف المافيا في ذاته تصرف حكيم جدًا ، لأنك لما تدخل منظمة خطيرة وسرية زي دي ، لازم تبقى عارف أن احتمال تسرّب أي معلومة مهما كانت ممكن يودي بحياة المنظمة بمن فيها ، فكنوع من الحماية الرشيدة جدًا بيقولوا لك : وأنت برة أنت في حالك وإحنا في حالنا ، دخلت ، خلاص ، هتعرف معلومات تسريبها ممكن يدمرنا ، فسوري ، لو قررت تمشي هنقتلك..  تصرف عقلاني جدًا ، صح؟ زي مثلًا ما لو واحد مصري راح تطوّع في جيش الاحتلال أو اشتغل جاسوس ، فهنقتله برضه ، لأن معلومة تطلع منه ممكن تؤدي لقتل ملايين ، صح كده؟  مافيش عاقل في الدنيا ينفع يعترض على كده أصلًا ، وللا ايه؟  إذا ننتقل للنقطة الثانية ، وهي؟ ثانيًا : ليه بقى بنعترض ع المافيا (المثال الأول) ، ومش بنعترض على قتل الجواسيس (المثال الثاني)؟  عشان المافيا بالنسبة لنا تنظيم غير أخلاقي ، وبيعمل أعمال مخربة ومنافية للقانون ، وبالتالي ، لو حد قرر يخرج منها فهو قرر يخرج من نظام أخلاقي سيء ووسط قذر زي دا ويعيش حياة إنسانية نضيفة ، صح؟  فعشان كده بنقول : ما ينفعش يقتلوه ، لكن في حالة الجاسوس بنقول : أعدموه وأنا أول واحد أعدمه ، لأنه هو ارتكب فعل غير أخلاقي.  يبقى إذًا : المرجعية الأخلاقية هي اللي حددت أن قتل "المافيا" لفلان ، رغم كونه تصرف حكيم جدًا من حيث المبررات العقلانية = حددت أنه فعل إجرامي وغير أخلاقي بينما هي نفس المرجعية اللي خلت قتل الجاسوس بنفس الدافع العقلاني الحكيم بالظبط = عمل أخلاقي.  صح كده؟  إحنا بقى عندنا مرجعية اسمها المرجعية الدينية ، وهي أن إن احنا كـ"مسلمين" بنحتكم لقانون اسمه "الشريعة الإسلامية" والشريعة الإسلامية دي بتقول أن اللي يرتد يستتاب 3 أيام وبعدين لو أصر دون مبررات واضحة أنه يرتد ، يبقى يقتل.  إيه الفرق بقى؟  مافيش فرق خالص ، هو الفكرة أنك زي ما أسلفت في الإجابة السابقة ، بتحاكم الإسلام لنظام قانوني آخر بيقدس الفرد وبيخليه فوق رب العالمين نفسه ، ولو حب يشتم ربنا ويكفر بيه فمافيش مانع خالص.  إحنا عندنا في الإسلام مافيش الكلام دا ، فحاكم الإسلام لنظامه الأخلاقي والتشريعي ، وهتستريح .. وراجع الإجابة تاني بقى يا محترم بهدوء كده ، وما تعملش كده تاني :D  https://ask.fm/Alghazimh/answers/142167915589